Frá þeim degi hefur ISAL framleitt um 6,2 milljónir tonna af áli og umbreytt endurnýjanlegri íslenskri raforku í „ verðmætan málm sem á sér endalaust líf en ál er hægt að endurvinna aftur og aftur “ , að því er segir í tilkynningu frá Rio Tinto á Íslandi . Frá ræsingu fyrsta kersins 1. júlí 1969 . Ljósmynd / Aðsend „ Í dag höldum við daginn hátíðlegan með starfsfólki okkar en undir lok sumars höldum við fjölskylduhátíð hér í Straumsvík þar sem gestum gefst tækifæri til að kynnast starfsemi ISAL og gleðjast með okkur , “ segir Rannveig Rist , forstjóri Rio Tinto á Íslandi . Um mikilvæg tímamót sé að ræða , enda hafi ný atvinnugrein hafist með áliðnaði og rennt stoðum undir efnahag þjóðarinnar .